stanford-oval/wikipedia huggingface dataset:
פרקלט
סיפורו של הפרקלט > היסטוריה

התהילה והפופולריות של התבשיל, שעשוי מפפריקה ויכול להיחשב אופייני בגסטרונומיה ההונגרית, נתקעה במישור ההונגרי הגדול (אלפלד) ולא התפשטה הלאה אלא לאזורים ההונגריים המיידיים, כלומר הקרובים ביותר.
מאז שנות ה-60 של המאה ה-19, תיאורי המזון של השפלה ההונגרית מדווחים על השימוש שהלך וגבר במזון מאודה וצלוי זה. זו הפכה למנת הבשר הנפוצה ביותר, אך יחד עם זאת היא הייתה המנה הבטוחה ביותר (להצלחה) לכל אירוע חגיגי אפשרי. תחילה, כנראה מפני שזה היה אוכל של רועים, הפרקלט לא היה יוקרתי מספיק. עקב קיצור אורך החתונות במאה ה-19 התפשט הפרקלט לתפקיד מרכזי בחתונות במישורים הגדולים. קיצור אורך החתונות גם הפחית את מספר המנות והארוחות. במצב זה, פרקלט לעיתים קרובות תפס את מקומם של מנות חתונה ישנות יותר. בחוג המשפחה, הוא בושל בצורה מרהיבה בקדירה, כמו הרועים של פעם, עבור קבוצה גדולה של אורחים בחגים.
"הצלייה-אידוי" (pörkölés) הפכה לאחת הפעולות החשובות של טכנולוגיית המטבח ההונגרי, שעיקרה היה לצלות את הבשר הקצוץ בשומן ובצל ולערבב אותו עד שכבר איבד את מימיו והושחם בשומן. אז הוסר מהאש, הוסיפו לו מעט פפריקה עם מעט מים כדי שהפפריקה לא תישרף והמשיכו לאדות אותו.
מלבד שיטת ה"צלייה-אידוי", מבשלי הפרקלט מחולקים אולי הכי הרבה לפי כמות הבצל שמשתמשים. זוהי תפיסה קיצונית, אך נפוצה, שבצל מספק את המיץ של התבשיל, ולכן מוסיפים לסיר כמויות מדהימות. את מקור הדעה הזו אפשר למצוא מסביב למטבחי הקסרקטינים. לתבשיל האורתודוקסי אין מרכיבים מלבד בסיס שומן-בצל-פפריקה והבשר, והתבלינים היחידים הם כאמור פפריקה ומלח.
הכנת הפרקלט

סוגי הפרקלט הם מאכל לאומי הונגרי העשויים מבשר חתוך לקוביות קטנות (בשר בקר, חזיר בר, חזיר בית או ארנבון, שבשרם נחתך לחתיכות ביס, או מכינים מחתיכות גדולות יותר המופרדות לאיברי גוף של בעל החיים, מתובלים בפפריקה. ומבושלים עם רוטב מצומצם ביותר עם מתבלים שונים. שמו של התבשיל מגיע מהמילה הישנה pergelt, שפירושה "קלוי". מרק פרגלט, מנה שהכינו רועי השפלה ללא בשר, היה מנה פשוטה ומהירה לבישול. בקלחת טוגן הבצל בשומן המומס של בייקון מעושן, תפוחי האדמה הוספו למים והוסיפו גם מעט פסטה יבשה. למרות שקוראים לסוג זה של מזון העשוי בדרך כלל מבשר בשם "קלוי", אסור לשרוף אפילו קצה של נתח בשר בודד. המהות של טכניקת התבשיל היא שיש להשחים את קוביות הבשר בשומן, כלומר לצלות, כדי שסיבי הבשר ייאטמו והארומה שלו תישאר בתוכו בהמשך הבישול, כתוצאה מתהליך הקירמול המתבצע בצורה זו. כך נוצרת שכבה חומה, "צלייה או קלייה", על קוביות הבשר. עדיף להשתמש במחבת מתכת. שכבת הצלייה-קלייה נדבקת בחלקה לכלי ובחלקה נשארת על פני הבשר. בסיום הקלייה יש לנקז חלקים אלה במעט מים. כל שיש לעשות הוא לשחרר מהסיר את מרכיבי הצלי המטוגנים והדבוקים, אותם מבשלים לתוך האוכל שמכינים. המים מתאדים במהירות ותהליך הקלייה-צלייה מתחיל מחדש. על ידי חזרה על תהליך זה מספר פעמים מתפתח טעם שלא ניתן להפיק בדרך אחרת, טעם המאפיין את הפרקלט ההונגרי.
ההבדל הטכני הגדול ביותר בין הפרקלט לבין הפפריקש הוא שבמקרה של הפרקלט, את הבשר צולים-מאדים, עם מיץ קצר וללא שמנת חמוצה, בעוד שהפפריקש מבושלת, מכינים אותו עם רוטב ארוך ומסמיכים ב"קמח-שמנת חמוצה" בסוף. הפרקלט והפפריקש מוגשים על מגש בשרים, ואילו הגולאש שהוא מרק (השם הנכון הוא גויאש) מוגש בקערת מרק, אותה אוכלים בכף, כמקובל במרקים.
ספרות

Mária Pethő: ההיסטוריה של הגולאש, הפרקלט והפפריקש בהונגריה ; Püski, Bp., 2008 מסת"ב 978 9639 592650
István Piri: סוגחי פרקלט ופאפריקש ; ספרי Szalay, Kisújszállás, 2009
לקריאה נוספת

Magyar néprajzi lexikon IV. (Né–Sz). Főszerk. Ortutay Gyula. Budapest: Akadémiai. 1981. 268–269. o. ISBN 963-05-1289-0 (לקסיקון אתנוגרפי הונגרי)
ראו גם

ההתפתחות ההיסטורית של מבחר המזון
על המאכלים הלאומיים שלנו - בשר גויאש/פרקלט/פפריקאש - מרק גולאש
אישטוואן קיסיי: ההונגרים אכלו פרקלט כשהאירופאים עדיין אכלו דייסת דוחן
הערות שוליים

↑  Magyar néprajzi lexikon: Pörkölt
↑  Magyar néprajz nyolc kötetben Akadémia Kiadó
אריזות שונות של פפריקה חריפה ומתוקה על דלפק של חנות אמריקאית
סיר גדול של פרקלט
פרנק אבגנייל

| --- | --- |

פרנק אבגנייל
 לידה:  27 באפריל 1948 (בן 76) ברונקסוויל, ארצות הברית 
 שם לידה:  Frank William Abagnale, Jr. 
 מדינה:  ארצות הברית
 מקום מגורים:  טלסה, אוקלהומה
 ידוע בשל:  הונאה, תרגילי עוקץ וזיוף
 השכלה:  Iona Grammar School (1962)  Iona Preparatory School 
 תקופת הפעילות:  מ-1963 
 מקצוע:  יועץ אבטחה
 מספר צאצאים:  6 
 
פְרַנְק אָבַּגְנֵייל (באנגלית: Frank Abagnale; נולד ב-27 באפריל 1948) הוא יועץ אבטחה הידוע בשל מעשי מרמה רבים שעשה בצעירותו: מגיל 16 עד 21 הוא זייף המחאות ב-26 מדינות בסכום של 2.5 מיליון דולר.
הוא נתפס כשהיה בן 21 לאחר שהתחזה לטייס, לרופא, לעורך דין, ולמורה. הוא נמלט ממשמורת משטרתית פעמיים (בפעם הראשונה ברח ממטוס, ובפעם שנייה ברח מבית כלא פדרלי). בשנת 1980 כתב אוטוביוגרפיה על חייו, שעובדה לקולנוע ב-2002 בסרט "תפוס אותי אם תוכל" בבימויו של סטיבן ספילברג ובכיכובו של לאונרדו דיקפריו.
ביוגרפיה

פרנק נולד השלישי מבין חמשת ילדי משפחת אבגנייל, הוא גדל בעיר ברונקסוויל שבניו יורק. הוריו התגרשו כשהיה בן 16.
ההונאה הראשונה שלו התרחשה לאחר שקנה מכונית, כאשר פרנק שכנע את אביו לתת לו את כרטיס האשראי שלו. עם הכרטיס הוא רכש כמות גדולה של חלקי חילוף בסכום של 3,400 דולרים. אביו גילה את הגנבה רק לאחר שפנו אליו באופן אישי מחברת האשראי, כיוון שפרנק זרק את כל המכתבים שהגיעו לביתם בדואר.
הוא הסביר לאביו את מעשיו במילים: "זה הבנות, אבא, הן גורמות לדברים משונים אצלי. אני לא יכול להסביר את זה".
ביוגרפיה > הונאה בנקאית

פרנק החל לכתוב המחאות לחשבון הבנק שלו. לאחר שהבנק דרש את חובו הוא יצר לעצמו זהויות נוספות ופתח חשבונות בבנקים נוספים. בהמשך הדפיס המחאות מזויפות, והפקיד אותן בחשבונו כדי שיוכל למשוך מזומנים. באמצעות הונאה זו הרוויח 40,000 דולר.
ביוגרפיה > התחזויות

טייס - בין השנים 1964–1966 התחזה לטייס בחברת התעופה פאן אמריקן. מעריכים כי בשנים אלו הוא טס ל-26 מדינות, ב-250 טיסות, בסך הכול למעלה ממיליון ק"מ. בתקופה זו שהה בבתי מלון על חשבון החברה. אולם הוא הצהיר כי מעולם לא הטיס מטוס בפועל ולרוב שימש כעוזר טייס או כטייס משנה.
מורה - פרנק זייף תואר מאוניברסיטת קולומביה ולתקופה לימד סוציולוגיה באוניברסיטת בריגהאם יאנג תחת השם "פרנק אדמס".
רופא - במשך שנה התחזה לרופא ילדים, בבית חולים בג'ורג'יה, בשם "פרנק קונרס". הוא החליט לעשות כן לאחר שכמעט נתפס בשדה תעופה בניו אורלינס. הוא התיידד עם רופא אמיתי וקיבל תפקיד מנהל מחלקה. למעשה לא ביצע שום פעולה רפואית. כשנתפס הודה שעזב תינוק גוסס, ואמר שלא היה לו מושג למה התכוונה האחות כשאמרה שה"תינוק כחול".
עורך דין - פרנק זייף תעודת עורך דין מאוניברסיטת הרווארד, ולאחר שלושה מבחנים התקבל לעבודה במשרד היועץ המשפטי לממשלת לואיזיאנה. לאחר שמונה חודשים, כשהחלו לשאול אותו על האוניברסיטה שמעולם לא למד בה, הוא פרש.
ביוגרפיה > תפיסתו

פרנק נתפס בצרפת בשנת 1969, כשדיילת של אייר פראנס שזיהתה אותו דיווחה למשטרה על מקום הימצאו. בעת שנתפס, 12 מדינות בקשו את הסגרתו. הוא שהה במשך שנה בבית כלא בפרפיניאן.
לאחר מכן הוא הוסגר לשוודיה, שם נשפט ושהה שישה חודשים בכלא במאלמה. בסופו של דבר שללה מחלקת המדינה של ארצות הברית את דרכונו, ושוודיה נאלצה לגרש אותו. הוא נידון בארצות הברית ל-12 שנים בכלא פדרלי. (שמתוכן נשאר במאסר במשך פחות מחמש שנים).
ביוגרפיה > הבריחה מהכלא

בעת שהוסגר לארצות הברית נמלט אבגנייל מהמטוס בנמל התעופה הבינלאומי ג'ון פ. קנדי. הוא לקח מונית לתחנת גרנד סנטרל, ועלה על רכבת למונטריאול.
אבגנייל נתפס על ידי שוטר המשטרה הרכובה המלכותית של קנדה בנמל התעופה טרודו במונטריאול, כשניסה לרכוש כרטיס לסאו פאולו (ברזיל), מדינה שלא היה לה הסכם הסגרה עם ארצות הברית.
באפריל 1971 בעודו במעצר לפני משפטו הוא נמלט, ונתפס לאחר מספר שבועות בניו יורק.
ביוגרפיה > עבודות חוקיות

אבגנייל שהה במאסרו פחות מחמש שנים. בשנת 1974 הממשלה הפדרלית שחררה אותו בתנאי שיעזור לשלטונות הפדרליים לחקור פשעי הונאה וזיוף ללא תשלום. 
לאחר שחרורו ניסה מספר עבודות, בהן: טבח, מקרין סרטים ומוכר במכולת, אך הוא פוטר מעבודות אלו כיוון שלא דיווח למעסיקיו על עברו הפלילי. בסופו של דבר הוא פנה להנהלת בנק גדול וסיפר להם את סיפור חייו, והם קיבלו אותו לעבודה בתור יועץ ביטחוני.
לאחר שנים הוא הקים חברה בשם "Abagnale & Associates" ("אבגנייל ושותפים"), המייעצת באבטחה לעסקים. אבגנייל ממשיך לייעץ גם לאקדמיית ה-FBI. אתר האינטרנט שלו מדווח על כך שיותר מ-14,000 עסקים אימצו תוכניות שלו למניעת הונאות.
ביוגרפיה > חיים אישיים

פרנק מתגורר בטלסה (אוקלהומה), עם אשתו ושלושת ילדיו. אחד מילדיו עובד ב-FBI.
פלואורופור

פלואורסצנציה של ארבעה חומרים שונים תחת תאורת UV. הירוק הוא פלואורוסצאין (אנ'), האדום הוא רודמין B (אנ'), הצהוב הוא רודמין 6G (אנ') והכחול הוא כינין. ריכוז החומרים בתמיסות (שרובן מים) המוצגות הוא כ-0.001 אחוז.
פלואורופור (או פלואורוכרום, בדומה לכרומופור, באנגלית: fluorophore) הוא תרכובת כימית פלואורסצנטית שכאשר מעוררים אותה באמצעות אור באורך גל מסוים, פולטת אור באורך גל שונה, ארוך יותר. פלואורופורים מכילים בדרך כלל כמה קבוצות ארומטיות או מולקולות עם כמה קשרי π.
לפלואורופור מספר יישומים:
עקיבה אחר זרימת נוזלים
כצבען בתהליך הכתמת מבנים ביולוגיים במיקרוסקופיה.
מצע לאנזימים
כאינדיקטור- כאשר הפלואורסצנציה שלו מושפעת מתופעות סביבתיות כגון קיטוב או יונים.
בדרך כלל, הפלואורופור נקשר קוולנטית למקרומולקולה, ומשמש כסמן ביולוגי עבור מגיבים (נוגדנים, פפטידים, חומצות גרעין). שימושו העיקרי של הפלואורופור, הכתמת רקמות, תאים, או חומרים נעשה במגוון שיטות אנליטיות כגון דימות פלואורסצנטי וספקטרוסקופיה.
הסבר פיזיקלי

הפלואורופור בולע אנרגיית אור באורך גל מסוים ופולט אור באורך גל ארוך יותר. אורכי הגל הנבלעים, נצילות העברת האנרגיה והזמן לפני הפליטה תלויים הן במבנה הפלואורופור והן בסביבה הכימית שלו, כאשר המולקולה במצב המעורר מקיימת אינטראקציה עם המולקולות הסובבות.
המונחים האופייניים המשמשים להתייחסות לפלואורופור נתון הם אורכי גל לבליעה מקסימלית ופליטה מקסימלית אך יש חשיבות גם לספקטרום כולו. ספקטרום אורך הגל עשוי להיות פס צר מאוד או רחב מאוד, או מעבר לאורך הגל המתאים לתדר הקיטעון.
בדרך כלל, ספקטרום הפליטה חד יותר מספקטרום הבליעה/עירור, בעל טווח אורכי גל גדולים יותר ואנרגיות נמוכות יותר בהתאמה. טווח אנרגיות העירור נע בין אולטרה סגול לבין האור הנראה, ואילו טווח אנרגיות הפליטה נע בין האור הנראה לבין האינפרא אדום.
המאפיינים העיקריים של פלואורופורים הם:
אורך גל לבליעה ולפליטה מקסימליות - מתאים ל"פיק" בספקטרומי הבליעה והפליטה.
מקדם הנחתה (או בליעה מולרית, ביחידות של 1 חלקי סנטימטר כפול 1 חלקי מול) - היחס בין כמות האור הנבלעת, באורך גל נתון, לבין ריכוז הפלואורופור בתמיסה.
נצילות קוונטית: הנצילות של האנרגיה המועברת מהאור הפוגע לקרינה הנפלטת (היחס בין מספר הפוטונים הנפלטים למספר הפוטונים שנבלעו).
זמן חיים (בפיקושניות): משך זמן המצאות הפלואורופור במצב מעורר עד חזרה למצב היסוד. זמן זה נמדד כזמן הדעיכה של אוכלוסיית האלקטרונים במצב המעורר לכדי ( \approx 0.368)  1/eמהאוכלוסייה המקורית.
היסט סטוקס: ההפרש (בננומטר) בין אורכי הגל של הבליעה והפליטה המקסימליות.
מאפיינים נוספים הם ליבון אופטי או התנגדות אופטית, קיטוב פלואורסצנטי, אנאיזוטרופיות (המושפעת מגודל וצורת המולקולה).
פלואורופור יכול לשמש גם כמדכא קרינה פלואורסצנטית (אנ') של צבענים פלואורסצנטיים אחרים או להעביר את הפלואורסצנציה לאורך גל גדול יותר על ידי FRET.
גודל (משקל מולקולרי)

רוב הפלואורופורים מורכבים ממולקולות אורגניות קטנות שמכילות 20–100 אטומים (200–1000 דלטון - המשקל המולקולרי עשוי להיות גבוה יותר בהתאם לשינויים בתרכובות, ומולקולות מצומדות). לעומת זאת, הפלואורופורים הטבעיים, החלבונים, הרבה יותר גדולים כגון ה-GFP שמשקלו המולקולרי הוא 27 אלף דלטון.
הגודל יכול לגרום לאפקט סטרי ולהשפיע על הקיטוב הפלואורסצנטי.
סיווג

ניתן לסווג את הפלואורופורים ל-2 קבוצות עיקריות:
פלואורופורים פנימיים (Intrinsic Fluorophores) - פלואורסצנציה מתרחשת באופן טבעי.
פלואורופורים חיצוניים (Extrinsic Fluorophores) - צבענים סינתטיים או ביוכימיקליים מהונדסים שמוסיפים לדגימה על מנת לייצר פלואורסצנציה עם מאפיינים ספקטרליים ספציפיים.
סיווג > פלואורופורים פנימיים

חומצות אמינו ארומטיות - כגון: פנילאלנין, טירוזין, טריפטופן
אנזימים - כגון: NAD, כלורופיל
סיווג > פלואורופורים חיצוניים

משמשים באחת מ-2 צורות:
זיהוי פלואורסצנטי (Fluorescent Probes) - אינטראקציה לא-קוולנטית.
תיוג פלואורסצנטי (Fluorescent Labels) - אינטראקציה קוולנטית
מתחלקים לחמישה סוגים:
חלבונים פלואורסצנטיים - כגון:
GFP (ירוק), YFP (צהוב) ו-RFP (אדום) אשר מצומדים לחלבונים מסוימים אחרים כדי ליצור חלבון כימרי ומסונתזים לתוך תאים אחרי טרנספקציה של פלסמיד נושא.
חלבוני פיקובילין (אנ') המבודדים מאדומיות:
פיקוארתרין (אנ') : RPE (אדום) ו-BPE (כחול), פיקוציאנין (אנ'), CPC ואלופיקוציאנין (אנ'), APC.
צבענים אורגניים - משתייכים למספר משפחות כימיות:
נגזרות קסנתין (אנ'): פלואורוסצאין (אנ'), רודמין (אנ'), אוריגון ירוק, אאוזין וטקסס אדום (אנ')
נגזרות ציאנין (אנ'): ציאנין (אנ'), אוקסקרבוציאנין, תיאקרבוציאנין, אינדוציאנין ירוק (ICG) (אנ') ומרוציאנין (אנ')
נגזרות נפתלן
נגזרות קומרין
נגזרות אוקסדיאזול (אנ'): ניתרובנזואקסדיאזול (אנ'), בנזואקסדיאזול (אנ') ופירידילוקסאזול
נגזרות אנטרסין (אנ')
נגזרות פירן (אנ')
נגזרות אוקסזין: נילוס אדום (אנ'), נילוס כחול (אנ') וקרסיל סגול (אנ')
נגזרות אקרידין (אנ'): פרופלבין (אנ'), אקרידין צהוב (אנ'), אקרידין כתום (אנ')
נגזרות אאורמין (אנ'): סגול גבישי, מלכיט ירוק (אנ')
נגזרות טטרפירול (אנ'): פורפין (אנ'), פאת'לוציאנין (אנ') ובילירובין
קומפלקסי ליגנד-מתכתיים - כגון: רותניום דו פירידיני עם חומצה דיקרבוקסילית דו פירידינית ((Ru(bpy)2(dcbpy) (אנ'), טונגסטן עם פחמן חד-חמצני
ננו-חלקיקים לומינסצנטיים (נקודות קוונטיות) - מחומרים כגון: קדמיום-סלניד (CdSe), קדמיום-טלור (CdTe), אבץ גופרתי (ZnS) וקדמיום גופרתי (CdS)
חרוזים או פולימרים פלואורסצנטיים - מחומרים כגון: פוליסטירן, פוליאתילן, אקטין-F
פלואורופורים נפוצים > צבעני תגובה וצימוד

| צבען | אורך גל בליעה מקסימלית (ננו-מטר) | אורך גל פליטה מקסימלית (ננו-מטר) | מסה מולרית |
| --- | --- | --- | --- |
| קומרין הידרוקסילי | 325 | 386 | 331 |
| אמינו קומרין | 350 | 445 | 330 |
| מתוקסי קומרין | 360 | 410 | 317 |
| NBD | 466 | 539 | 294 |
| R-PE (פיקוארתרין אדום) | 480;565 | 578 | 240 אלף |
| חלבון כלורופיל פירידין | 490 | 675 | 35KDa |
| פלואורוסצאין | 495 | 519 | 389 |
פלואורופורים נפוצים > צבעני חומצות גרעין

| צבען | אורך גל בליעה מקסימלית (ננו-מטר) | אורך גל פליטה מקסימלית (ננו-מטר) | מסה מולרית |
| --- | --- | --- | --- |
| Hoechst 33342 | 343 | 483 | 616 |
| DAPI | 345 | 455 |  |
| Hoechst 33258 | 345 | 478 | 624 |
| אתידיום ברומיד | 493 | 620 | 394 |
פלואורופורים נפוצים > חלבונים פלואורוסצנטיים

| צבען | אורך גל בליעה מקסימלית (ננו-מטר) | אורך גל פליטה מקסימלית (ננו-מטר) | מסה מולרית | QY |
| --- | --- | --- | --- | --- |
| GFP - מוטצית Y66H | 360 | 442 |  |  |
| GFP - מוטצית Y66F | 360 | 508 |  |  |
| BPE (כחול) | 545 | 572 | 240KDa | 0.98 |
| RPE (אדום) | 565 >498 | 573 | 250KDa | 0.84 |
יישומים

לפלואורופורים יש חשיבות מיוחדת בתחומי הביוכימיה ומחקר החלבון, כמו גם באנליזה של התא (אימונוהיסטוכימיה) וחישה ביולוגית זעירה.
יישומים > יישומים מחוץ לתחום מדעי החיים

אבקות כביסה
תעשיות הקוסמטיקה, ציוד הבטיחות והביגוד
OLED
עיצוב ואמנות
הדברה
תרופות ניסיוניות
מרקרים
פאנלים סולריים
ראו גם

FRET
חזרת הפלואורסצנציה לאחר הלבנתה
הערות שוליים

↑  Juan Carlos Stockert, Alfonso Blázquez-Castro (2017). "Chapter 3 Dyes and Fluorochromes". Fluorescence Microscopy in Life Sciences. Bentham Science Publishers. pp. 61–95. ISBN 978-1-68108-519-7. Retrieved 24 December 2017.
↑  Rietdorf J (2005). Microscopic Techniques. Advances in Biochemical Engineering / Biotechnology. Berlin: Springer. pp. 246–9. ISBN 3-540-23698-8. Retrieved 2008-12-13.
1 2  sien RY; Waggoner A (1995). "Fluorophores for confocal microscopy". In Pawley JB. Handbook of biological confocal microscopy. New York: Plenum Press. pp. 267–74. ISBN 0-306-44826-2. Retrieved 2008-12-13.
↑  Lakowicz, JR (2006). Principles of fluorescence spectroscopy (3rd ed.). Springer. p. 954. ISBN 978-0-387-31278-1.
↑  Liu, J.; Liu, C.; He, W. (2013), "Fluorophores and Their Applications as Molecular Probes in Living Cells", Curr. Org. Chem., 17: 564–579, doi:10.2174/1385272811317060003
↑  Juan Carlos Stockert, Alfonso Blázquez-Castro (2017). "Chapter 4 Fluorescent Labels". Fluorescence Microscopy in Life Sciences. Bentham Science Publishers. pp. 96–134. ISBN 978-1-68108-519-7. Retrieved 24 December 2017.
↑  Taki, Masayasu (2013). "Chapter 5. Imaging and sensing of cadmium in cells". In Astrid Sigel; Helmut Sigel; Roland K. O. Sigel. Cadmium: From Toxicology to Essentiality. Metal Ions in Life Sciences. 11. Springer. p. 99115. doi:10.1007/978-94-007-5179-8_5
דיאגרמת יבלונסקי חלקית: בליעה, דעיכה לא קרינתית ופלואורסצנציה (מעבר בין תת-רמת אנרגיה ויברציונית בתוך רמת הסינגלט, S1 לתת רמת אנרגיה ויברציונית בתוך רמת היסוד, S0)
ספקטרום בליעה ופליטה של רודמין 6G (אנ') עם היסט סטוקס של 25nm.
חלבונים פלואורוסצנטיים בתחום האינפרא אדום (SmURFP (אנ')) מבוססי אוביקוויטין ממחישים את התקדמות מחזור התא.
גרעיני ליקוציטים אנושיים מוכתמים על ידי הפלואורופור DAPI
פלואורסצנציה של חומרים שונים תחת תאורת UV. הירוק הוא פלואורוסצאין (אנ'), האדום הוא רודמין B (אנ'), הצהוב הוא רודמין 6G (אנ'), הכחול הוא כינין, והסגול הוא תערובת של כינין ורודמין 6G (אנ'). ריכוז החומרים בתמיסות (שרובן מים) המוצגות הוא כ-0.001 אחוז.
תאי אנדותל מוכתמים עם DAPI (כחול) ופלואידין (אנ') (אדום) ומקושרים דרך נוגדן לפלואורסצאין (אנ') (ירוק)
דגימת DNA מופרדת על ידי ג'ל אלקטרופורזה של חומצות גרעין ומוכתמת עם אתידיום ברומיד שפולט אור בצבע כתום אחרי קישורו עם ה-DNA.
פרנק אונורה

פרנק אונורָה (בצרפתית: Franck Honorat; נולד ב-11 באוגוסט 1996) הוא כדורגלן צרפתי המשחק בעמדת הקיצוני הימני בבורוסיה מנשנגלדבך.
קריירה

אונורה נולד בצרפת, ולאחר שעבר במספר מחלקות נוער, החל לשחק במחלקת הנוער של ניס. בשנת 2012 עבר לשחק בקבוצת המילואים של המועדון, ולעיתים זומן לקבוצה הבכירה, ששיחקה בליג 1. הוא ערך את הופעת הבכורה שלו בליגה 1 ב-3 בנובמבר 2013, כשעלה כמחליף בדקה ה-87 בהפסד קבוצתו בבית 1–2 לבורדו.
ביולי 2016 הושאל לעונה אחת לסושו מהליג 2.
ביוני 2017 עבר לקלרמון פוט, גם היא מהליגה השנייה. באוגוסט 2018 נרכש ב-2 מיליון אירו על ידי סנט אטיין, אך מיד הושאל חזרה לקלרמון פוט לעונה אחת.
ב-1 ביולי 2020 נרכש ב-5 מיליון אירו על ידי ברסט מהליגה הצרפתית הבכירה, וחתם על חוזה לחמש עונות. בעונת 2020/2021 סיפק אונורה עונת שיא, כשהוא כובש שמונה שערים ומבשל חמישה ב-36 משחקי ליגה.
ב-11 ביולי 2023 חתם לחמש שנים בבורוסיה מנשנגלדבך מהבונדסליגה.
הערות שוליים

↑  Match : NICE vs BORDEAUX, MatchEnDirect.fr (בצרפתית)
↑  "Transferts : Franck Honorat signe à Saint-Étienne qui le prête une saison à Clermont". L'Équipe (בצרפתית). 28 באוגוסט 2018. נבדק ב-28 באוגוסט 2018. {{cite news}}:  (עזרה)
↑  "Brest : Franck Honorat débarque". Foot Mercato (בצרפתית). נבדק ב-1 ביולי 2020. {{cite web}}:  (עזרה)תחזוקה - ציטוט: url-status (link)
↑  Franck Honorat - Stats 20/21, www.transfermarkt.com (באנגלית)
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
פרנץ וידה

| --- | --- |
אין תמונה חופשית
 לידה:  4 במאי 1911 צ'ונגראד, הונגריה 
 פטירה:  7 בנובמבר 1990 (בגיל 79) בודפשט, הונגריה 
 מדינה:  הונגריה 
 השכלה:  אוניברסיטת סגד (1934) 
 תפקיד:  מזכיר מפלגה (יוני 1945–פברואר 1946) 
 מפלגה:  המפלגה הקומוניסטית של הונגריה, המפלגה הקומוניסטית ההונגרית, מפלגת העובדים ההונגרית 
 
פרנץ וידה (בהונגרית: Vida Ferenc;‏ צ'ונגראד, 4 במאי 1911 – בודפשט, 7 בנובמבר 1990) היה עורך דין יהודי-הונגרי ושופט קומוניסטי. הוא היה אחד השופטים הידועים לשמצה במשפטי הגמול לאחר המרד ההונגרי וגזר את עונשי המוות הרבים ביותר. הוא נודע בעיקר כשופט המוביל במשפט של אימרה נאג', ראש ממשלת הונגריה.
קורות חייו

פרנץ וידה נולד במשפחה יהודית. אביו היה עורך דין עשיר, שהיה נשיא הקהילה היהודית בצ'ונגרד, ואמו הייתה נשיאת אגודת נשות הצדקה היהודיות שם. בשנים 1932–1933 השתתף בתנועה הציונית, ב-1934 סיים את לימודיו באקדמיה למשפטים באוניברסיטת סגד ובשנת 1934 פעל להקמת המפלגה הקומוניסטית של פלשתינה בתל אביב. משנת 1935 חזר לממלכת הונגריה ועבד כעורך דין מתמחה. בינתיים השתתף גם בתנועה הקומוניסטית הבלתי חוקית. הוא נודע תחת השם המחתרתי "תוניס" כיוון שהייתה לו חזות ערבית אופיינית. בשנת 1942, במה שנקרא משפט זולטאן שנהרץ, הוא נידון למאסר עולם בגין התארגנות קומוניסטית בלתי חוקית ובשל פעילותו בתנועת העצמאות ההונגרית.
לאחר כניסת הצבא הגרמני לממלכת הונגריה (מבצע מרגרטה), הוא גורש לגרמניה הנאצית. הוא שרד ולאחר מלחמת העולם השנייה חזר להונגריה והחל לעבוד כעורך דין. ביולי 1945, הוא הפך למזכיר ועדת המפלגה ברובע 5 בודפשט של המפלגה הקומוניסטית ההונגרית (MKP), בין פברואר 1946 לבין פברואר 1949, היה יועץ משרד הפנים, ולאחר מכן משנה ראש המחלקה של ועדת הבקרה המרכזית של מפלגת העובדים ההונגרית. מיוני 1949 היה ראש המחלקה במרכז הפיקוח הממלכתי. הוא עבד במשרד המשפטים מדצמבר 1951. מ-8 בנובמבר 1953 עד 31 באוקטובר 1972 בבית המשפט העליון.
תפקידו לאחר המרד ההונגרי

במהלך דיכוי המרד, פרנץ וידה, כאחד השופטים הידועים ביותר לשמצה, הטיל עונש מוות על סך של 20 אנשים בגלל פעילותם במרד ב-1956. המשפט המפורסם ביותר שלו כשופט היה משפט אימרה נאג' (ראש ממשלת הונגריה לשעבר). טיבור דרי ומקורביו, פטר ארדש, שאנדור האראסטי ומקורביו, לאסלו קרדוש ומקורביו, פאל לצ'אי, פרנץ מראי ומקורביו, זולטן ז'אמבוקי ומקורביו, ואחרים.
תפקידו לאחר המרד ההונגרי > כשופט ראשי במשפט אימרה נאג'

ב-15 ביוני 1958 מועצת בית המשפט העממי של בית המשפט העליון, בראשותו, גזרה עונש מוות על אימרה נאג' והחרמה מוחלטת של רכושו. פרנץ דונאט, חבר לשעבר בוועדה המנהלית הזמנית של מפלגת הפועלים הסוציאליסטית ההונגרית, (MSZMP) נידון ל-12 שנות מאסר, העיתונאי מיקלוש גימש למוות, הנשיא לשעבר זולטאן טילדי, שר המדינה בממשלת אימרה נאג', ל-6 שנות מאסר, פאל מאלטר שר ההגנה הלאומית, למוות, שאנדור קופאצ'י, סגן מפקד המשמר הלאומי, למאסר עולם, גזר את פרנץ יאנושי ל -8 שנים ואת מיקלוש ושארהאי, ראש מועצת העיתונות של הממשלה, ל-5 שנים.
עד מותו, פרנץ וידה הכחיש שמנהיגי ה-MSZMP או יאנוש קאדאר עצמו הורו לו לגזור את עונשי המוות. בכל מקרה, כהוקרה על פעילותו בדיכוי המרד של 1956 העניקה לו הנהגת קאדאר את מדליית החירות ההונגרית.
וידה היה קומוניסט נאמן עד עיוורון. הוא היה משוכנע באשמתם של ה"קונטרה-מהפכנים" של אימרה נאג' ובנחיצות העונש החמור ביותר. במשפטי הגמול שלאחר 1956, וידה היה ידוע במספר הגבוה של עונשי מוות שגזר על ההנהגה הפוליטית. ההנהגה הפוליטית ההונגרית – על פי איוואן סרוב בהכירו אישית את קאדאר – החליטה להעמיד את וידה בראש הרכב השופטים ולהוביל את המשפט בעצם גלזור עונש מוות על אימרה נאג'.
עד מותו, וידה התעקש שלא התרחשה שום אי חוקיות במהלך כהונתו. במציאות, הוא קיבל שורה של החלטות אי חוקיות במהלך המשפט. הוא דחה את כל בקשות ההגנה ללא סיבה. אם ביקשו הנאשמים לזמן עדים או להציג מסמכים, וידה לא נעתר לכך כלל או במידה מוגבלת ביותר. במהלך המשפט לא יכלה ההגנה להביא עד אחד, כל העדים העידו מטעם התביעה.
לאחר חילופי המשטר

הוא חווה את שינוי המשטר כפנסיונר. ב-1989 הוא נתן כמה הצהרות. הוא לא הראה חרטה. בזמן קבורתו מחדש של אימרה נאג' ב-1989, הוא עזב את ביתו - מחשש לכעס העם ומהומות אפשריות נגדו.
העבודות העיקריות שלו

György Máté–Ferenc Vida: נאמנות וחוסר נאמנות. לוחמי תנועת העצמאות ב"דפ" ולפני בית הדין הצבאי ; Kossuth, Bp., 1979
לקריאה נוספת

Nem bánta meg tettét az 1956-os vérbíró; múlt-kor.hu, 2008.október 23.
"Az 1956-os vérbíró elfeledett interjúja". mult-kor.hu. 2013-08-13. נבדק ב-2014-11-16.
Múlt-Kor – A vérbíró, Vida Ferenc utolsó vallomása; MTV, 2008. október 24.
מאמרים קשורים

רשימת אלה שהוצאו להורג כנקמה לאחר 1956 (בהונגרית)
גוסטב טוצק
אימרה נאג'
הערות שוליים

↑  "Akiket kitüntettek az 1956-os forradalom leveréséért". mult.kor.hu. 2008-12-15. נבדק ב-2009-11-19.
↑  A KGB-vezető Ivan Szerov naplója szerint „Nagy Imre további sorsáról az új magyar vezetés döntött. Jóllehet eközben ők tanácskoztak Moszkvával. Nagy Imre kivégzése teljes mértékben terheli az új magyar vezetés lelkiismeretét. Én úgy hiszem Kádár ezáltal igyekezett eltüntetni annak nyomait, hogy együttműködött Nagy Imrével. Ők ugyanis együtt meg akarták dönteni Gerő hatalmát, aki Rákosi embere volt.”

- Kun Miklós: Rejtélyes XX. század, Megindulnak a második szovjet intervenció előkészületei; dokumentumfilm sorozat, MTV, 2016. december 17. [1]
↑  "Az 1956-os vérbíró elfeledett interjúja". Múlt-kor történelmi magazin. 2013-10-23. נבדק ב-2017-01-03.
1 2  Múlt-Kor - A vérbíró, Vida Ferenc utolsó vallomása  {{{תיאור}}}, בארכיון האינטרנט; MTV, 2008. október 24.
| --- | --- |
בקרת זהויות :  ISNI: 0000 0000 8014 4661  LCCN: n80057497  VIAF: 121501150   WorldCat (עם VIAF): 121501150
פרידה רפפורט קפלן

| --- | --- |
אין תמונה חופשית
 לידה:  10 באוגוסט 1923 
 פטירה:  18 בינואר 2020 (בגיל 96) 
 מדינה:  ארצות הברית 
 השכלה:  אוניברסיטת קליפורניה בלוס אנג'לס 
 
פרידה רפופורט קפלן (10 באוגוסט 1923 – 18 בינואר 2020) הייתה אשת עסקים יהודיה אמריקאית שייסדה את Frieda's Inc, חברת פרי וירק בקליפורניה. היא הובילה ליצירת תעשיית התוצרת החקלאית המיוחדת בארצות הברית, וחוללה מהפכה בתעשיית התוצרת החקלאית הטרייה.
חיים מוקדמים

קפלן נולדה כפרידה רפופורט במרכז העיר לוס אנג'לס ב-10 באוגוסט 1923.

הוריה, סולומון ורוז ינובה רפופורט היו מהגרים רוסים יהודים. קפלן למדה ב-UCLA, שם קיבלה תואר ראשון בכלכלה ומדעי המדינה בשנת 1945. היא מעולם לא למדה לבשל.